open-index/open-wikipedia-markdown huggingface dataset:
Νεοχώριο

Το όνομα **Νεοχώριο** ή **Νεοχώριον** (Νέο Χωριό) είναι πολύ συνηθισμένο τοπωνύμιο στην Ελλάδα:

* Δ.δ. Νεοχωρίου Ηλείας
* Δ.δ. Νεοχωρίου Σάμου 
* Δ.δ. Νεοχωρίου Τυμφρηστού Φθιώτιδας
* Δημοτικό διαμέρισμα Νεοχωρίου Γορτυνίας Αρκαδίας
* Δημοτικό διαμέρισμα Νεοχωρίου Θεσπρωτίας
* Δημοτικό διαμέρισμα Νεοχωρίου Ιθώμης Μεσσηνίας
* Δημοτικό διαμέρισμα Νεοχωρίου Κέρκυρας
* Δημοτικό διαμέρισμα Νεοχωρίου Λακωνίας
* Δημοτικό διαμέρισμα Νεοχωρίου Λευκάδας
* Δημοτικό διαμέρισμα Νεοχωρίου Λεύκτρου Μεσσηνίας
* Δημοτικό διαμέρισμα Νεοχωρίου Μαγνησίας
* Δημοτικό διαμέρισμα Νεοχωρίου Μαντινείας Αρκαδίας
* Δημοτικό διαμέρισμα Νεοχωρίου Μεσολογγίου
* Δημοτικό διαμέρισμα Νεοχωρίου Μυρτουντίων Ηλείας
* Δημοτικό διαμέρισμα Νεοχωρίου Ναυπακτίας
* Δημοτικό διαμέρισμα Νεοχωρίου Ξάνθης
* Δημοτικό διαμέρισμα Νεοχωρίου Ορεστιάδας
* Δημοτικό διαμέρισμα Νεοχωρίου Χίου
* Δ.δ. Νεοχωρίου   -- το Νεοχώριον Αργολίδας
* Δ.δ. Νεοχωρίου   -- το Νεοχώριον Άρτας
* Δ.δ. Νεοχωρίου   -- το Νεοχώριον Αυλώνος Εύβοιας
* Δ.δ. Νεοχωρίου   -- το Νεοχώριον Κεφαλλονιάς
* Δ.δ. Νεοχωρίου   -- το Νεοχώριον Φθιώτιδας
* Δ.δ. Νεοχωρίου  -- το Νεοχώρι Λέσβου
* Δ.δ. Νεοχωρίου  -- το Νεοχώριον Ημαθίας
* Δ.δ. Νεοχωρίου  -- το Νεοχώριον Ιωαννίνων
* Δ.δ. Νεοχωρίου  -- το Νεοχώριον Καρδίτσας
* Δ.δ. Νεοχωρίου  -- το Νεοχώριον Χαλκιδικής
* Δ.δ. Νεοχωρίου  (Σιντικής) -- το Νεοχώριον Σερρών
* Δ.δ. Νεοχωρίου Αριστομένους   --  το Νεοχώριον Αριστομένους Μεσσηνίας
* Δ.δ. Νεοχωρίου Θεσπιών   -- Νεοχώρι Βοιωτίας
* Δ.δ. Νεοχωρίου Λυκοσούρας   -- το Νεοχώριον Λυκοσούρας Αρκαδίας
* Δ.δ. Νεοχωρίου Σερρών  -- το Νεοχώριον Σερρών
* Δ.δ. Νεοχωρίου Υπάτης   -- το Νεοχώριον Υπάτης Φθιώτιδας
* Δ.δ. Νεοχωρίου Φαλαισίας   -- το Νεοχώριον Φαλαισίας Αρκαδίας
* Δ.δ. Οιχαλίας  (Νεοχωρίου) -- η Οιχαλία Τρικάλων
* ο Άγιος Γεώργιος Νεοχωρίου Θεσπρωτίας
* το Νεοχώριον Αγίου Κωνσταντίνου Φθιώτιδας
* το Νεοχώριον Γορτυνίας Αρκαδίας
* το Νεοχώριον Γρεβενών
* το Νεοχώριον Ευρυτανίας
* το Νεοχώριον Ηλείας
* το Νεοχώριον Ηλείας
* το Νεοχώριον Ηρακλείου
* το Νεοχώριον Θεσπρωτίας
* το Νεοχώριον Ιθώμης Μεσσηνίας
* το Νεοχώριον Ιστιαίας Εύβοιας
* το Νεοχώριον Ιωαννίνων
* το Νεοχώριον Κέρκυρας
* το Νεοχώριον Κονιστρών Εύβοιας
* το Νεοχώριον Κορακοβουνίου Αρκαδίας
* το Νεοχώριον Λακωνίας
* το Νεοχώριον Λάρισας
* το Νεοχώριον Λευκάδας
* το Νεοχώριον Λεύκτρου Μεσσηνίας
* το Νεοχώριον Μαγνησίας
* το Νεοχώριον Μαντινείας Αρκαδίας
* το Νεοχώρι Μεσολογγίου
* το Νεοχώριον Ναυπακτίας Αιτωλοακαρνανίας
* το Νεοχώριον Ξάνθης
* το Νεοχώριον Ορεστιάδας
* το Νεοχώριον Πέλλας
* το Νεοχώριον Πρέβεζας
* το Νεοχώριον Σάμου
* το Νεοχώριον Φθιώτιδας
* το Νεοχώριον Ελληνικού Αχαΐας
* το Νεοχώριον Φλαμπούρων Αχαΐας
* το Νεοχώριον Χαραυγής Αχαΐας

## Δείτε επίσης
* Νεοχώρι

Κατηγορία:Αποσαφηνίσεις ελληνικών τοπωνυμίων
Rage Against the Machine (album)

***Rage Against the Machine*** ονομάζεται το ομώνυμο πρώτο άλμπουμ του συγκροτήματος Rage Against the Machine. Κυκλοφόρησε στις 3 Νοεμβρίου του 1992. 

Το εξώφυλλο του άλμπουμ είναι η αμφιλεγόμενη φωτογραφία του Θικ Κουάνγκ Ντουκ, να αυτοπυρπολείται διαμαρτυρόμενος για την αντιμετώπιση των Βουδιστών από την κυβέρνηση του Νοτίου Βιετνάμ.

Το "Wake Up" παίζει στους τίτλους του The Matrix και το "Killing In The Name" στο βιντεοπαιχνίδι Grand Theft Auto: San Andreas.

Το 2001 το "Q" χαρακτήρισε το *Rage Against the Machine* ως ένα από τα 50 Βαρύτερα (Heaviest) Άλμπουμ όλων των Εποχών.

## Περιεχόμενα
#"Bombtrack" – 4:05
#"Killing in the Name" – 5:14
#"Take the Power Back" – 5:37
#"Settle for Nothing" – 4:48
#"Bullet in the Head" – 5:10
#"Know Your Enemy" – 4:56
#"Wake Up" – 6:04
#"Fistful of Steel" – 5:31
#"Township Rebellion" – 5:24
#"Freedom" – 6:07

## Singles
* Killing in the Name - 1993
* Know Your Enemy" – 1993
* Freedom - 1994
* Bombtrack - 1994
* Bullet in the Head - 1994

Κατηγορία:Δισκογραφία των Rage Against the Machine
Κατηγορία:Άλμπουμ του 1992
Άγιος Ιωάννης

Το **Άγιος Ιωάννης** (ή Αγ. Ιωάννης) μπορεί να αναφέρεται στα παρακάτω πρόσωπα:

* Άγιος Ιωάννης ο Βαπτιστής
* Άγιος Ιωάννης ο Ευαγγελιστής
* Άγιοι Κύρος και Ιωάννης
* Άγιος Ιωάννης ο Χρυσόστομος (349-407)
* Άγιος Ιωάννης ο Αιγύπτιος (ο ερημίτης) (; - 394)
* Άγιος Ιωάννης ο Καλυβίτης (5ος αιώνας)
* Άγιος Ιωάννης ο Κασσιανός (370 – 435)
* Πάπας Ιωάννης Α΄ (523-526)
* Άγιος Ιωάννης ο Εφέσιος ( 505 - 585)
* Άγιος Ιωάννης της Κλίμακος (525 – 606)
* Άγιος Ιωάννης ο Νηστευτής, Πατριάρχης Κωνσταντινουπόλεως (582 - 595)
* Άγιος Ιωάννης ο Ελεήμων, Πατριάρχης Αλεξανδρείας (περί το 620)
* Άγιος Ιωάννης Βατάτζης ο Ελεήμων, Αυτοκράτορας της Νίκαιας (1193 - 1254)
* Άγιος Ιωάννης ο Δαμασκηνός (676-749)
* Άγιος Ιωάννης Ε΄ Πατριάρχης Ιεροσολύμων (706-735)
* Άγιος Ιωάννης του Μπέβερλυ, Άγγλος επίσκοπος  (; - 721)
* Άγιος Ιωάννης της Ρίλας, Βούλγαρος ερημίτης, (876 - 946)
* Άγιος Ιωάννης της Μάττα, Γάλλος ιδρυτής του Τάγματος της Αγίας Τριάδας (1169-1218)
* Άγιος Ιωάννης ο Νεπομούκ, εθνικός άγιος της Βοημίας (c. 1340-1393)
* Άγιος Ιωάννης ο Καλοκτένης (12ος αιώνας)
* Άγιος Ιωάννης ο Ρώσος (1690-1730)
* Άγιος Ιωάννης Μαξίμοβιτς (1896-1966)
* Άγιος Ιωάννης Καλλιέργους

## Άλλοι άγιοι
* Ιωάννης ο Βλάχος, Νεομάρτυρας.
* Ιωάννης ο Βούλγαρης, Νεομάρτυρας
* Ιωάννης ο Βούλγαρης (ο νεότερος), Νεομάρτυρας.
* Ιωάννης ο Ηπειρώτης
* Ιωάννης ο Ηπειρώτης (ο νεότερος)
* Ιωάννης ο Νάννος
* Ιωάννης ο Κάλφας, Νεομάρτυρας, προστατεύει τους υποδηματοποιούς και τους εργαζόμενους στα καταστήματα πώλησης υποδημάτων (εορτάζει 26 Φεβρουαρίου).
* Ιωάννης ο Κουλικάς
* Ιωάννης ο Κρης
* Ιωάννης ο Μονεμβασιώτης
* Ιωάννης ο Ναύκληρος. (εορτάζει 8 Απριλίου).
* Ιωάννης ο Ράπτης, Νεομάρτυρας, προστάτης των ραφτέων (εορτάζει 20 Δεκεμβρίου).
* Ιωάννης ο Τραπεζούντιος
* Ιωάννης ο Χρυσοχόος, Νεομάρτυρας (1802), προστάτης των χρυσοχόων (εορτάζει 14 Μαΐου).

Κατηγορία:Αποσαφηνίσεις ελληνικών τοπωνυμίων
Μάριος Δεδούκος

Ο **Μάριος Δεδούκος** είναι Έλληνας δημιουργός κόμικς και εικονογράφος.

## Βιογραφικά στοιχεία
Γεννήθηκε το 1985 στη Θεσσαλονίκη όπου και σπούδασε γραφικό σχεδιασμό. Ως δημιουργός κόμικς, έχει συμμετάσχει σε διάφορες εκθέσεις και φανζίνες, ενώ έχει συνεργαστεί με τη Χρύσα Κωνσταντινίδου και τον Κώστα Ηλίου.

## Συμμετοχές
; Φανζίνες
*Ανόργανη ύλη #9, 2003
*G.I.George, 2003

; Εκθέσεις 
*Συμμετοχή σε ομαδική έκθεση κόμικς με τίτλο *Φούσκες* στα πλαίσια της φοιτητικής εβδομάδας του Α.Π.Θ., Θεσσαλονίκη, 2002.
*Συμμετοχή σε ομαδική έκθεση κόμικς με τίτλο *Σημεία και τέρατα* στα πλαίσια της φοιτητικής εβδομάδας του Α.Π.Θ., Θεσσαλονίκη, 2003.
*Συμμετοχή σε ομαδική έκθεση κόμικς με τίτλο *Τέλος σαιζόν* στα πλαίσια της φοιτητικής εβδομάδας του Α.Π.Θ. , Θεσσαλονίκη, 2004.
*Συμμετοχή σε ομαδική έκθεση κόμικς με τίτλο *Με το ζόρι* στα πλαίσια της φοιτητικής εβδομάδας του Α.Π.Θ., Θεσσαλονίκη, 2005.
*Συμμετοχή σε ομαδική έκθεση κόμικς με τίτλο *Η έκτη έκθεση* στα πλαίσια της φοιτητικής εβδομάδας του[Α.Π.Θ., Θεσσαλονίκη, 2005.

## Εξωτερικοί σύνδεσμοι
*Βιογραφικό στο Lollidope.gr

Κατηγορία:Έλληνες δημιουργοί κόμικς
Κατηγορία:Έλληνες εικονογράφοι
Ένατη Διάσταση

Η **Ένατη Διάσταση** ξεκίνησε ως ομάδα κόμικς και συνεχίζει ως εκδοτική εταιρία.

## Η Ένατη Διάσταση ως ομάδα
Δημιουργήθηκε το Νοέμβριο του 1999 στη Θεσσαλονίκη, από τους Πάνο Κρητικό, Νίκο Δαλαμπύρα και Παύλο Γενίτσαρη. Ο βασικός πυρήνας της ομάδας (Κρητικός, Δαλαμπύρας, Γενίτσαρης, μαζί με τους Αλέξανδρο Κουτινά, Μαρία, Θεοφάνη και Trashman) δραστηριοποιούταν από το 1997 ως Εικονοστρόβιλος, υπό την καθοδήγηση του σκιτσογράφου Γιώργου Κωνσταντίνου. Ο Εικονοστρόβιλος εκδίδει το 1998 μία μικρή ανθολογία τη «Χωματερή». Με τη μετακόμιση του τελευταίου στην Ισπανία και την παύση των δραστηριοτήτων του Εικονοστρόβιλου, το όνομα της ομάδας αλλάζει σε Ένατη Διάσταση.

## Ανόργανη ύλη
Κύρια δημιουργική δραστηριότητα της Ένατης Διάστασης αποτέλεσε το φανζίν Ανόργανη Ύλη. Το πρώτο τεύχος κυκλοφόρησε τον Απρίλιο του 2000. Κάθε τεύχος περιείχε 48 ασπρόμαυρες φωτοτυπημένες σελίδες και φιλοξενούσε ιστορίες διαφόρων σχεδιαστικών στυλ. Η πορεία της Ανόργανης Ύλης ολοκληρώθηκε με το ένατο τεύχος της, τον Απρίλιο του 2003.

## Εκθέσεις
Τον Απρίλιο του 2001 εγκαινιάζεται η πρώτη μεγάλη έκθεση της Ένατης Διάστασης, στο Αριστοτέλειο Πανεπιστήμιο Θεσσαλονίκης, ανοίγοντας ένα νέο κύκλο δραστηριοτήτων. Οι εκθέσεις κόμικς αποτέλεσαν σήμα κατατεθέν της ομάδας αλλά και βασική πηγή άντλησης δημιουργικού δυναμικού. Διοργανώθηκαν συνολικά εννέα εκθέσεις, εκ των οποίων οι τέσσερεις συνοδεύτηκαν από πολυσέλιδους καταλόγους με τα φιλοξενούμενα έργα των δημιουργών.

## Η μεταβατική περίοδος
Οι δραστηριότητες της Ένατης Διάστασης ολοκληρώθηκαν το Μάιο του 2003 με τη διοργάνωση της **1ης Επιστημονικής Διημερίδας για τα Κόμικς** σε συνεργασία με το **Τμήμα Πολιτισμικής Τεχνολογίας Και Επικοινωνίας του [[Πανεπιστήμιο Αιγαίου | Πανεπιστημίου Αιγαίου]]**. Οι προσωπικές υποχρεώσεις των δύο ηγετικών μελών Νίκου Δαλαμπύρα και Πάνου Κρητικού (ο οποίος διαμένει μόνιμα, πλέον, στη Μυτιλήνη και αποτελεί ιδρυτικό μέλος της ομάδας θεωρητικής μελέτης των κόμικς Iconotopia) ανέστειλαν τις δραστηριότητες της Ένατης Διάστασης.

## Η Ένατη Διάσταση ως εκδοτική εταιρία
Έναρξη των εκδοτικών δραστηριοτήτων της Ένατης Διάστασης αποτελεί η κυκλοφορία του άλμπουμ "Οι Θλιβερές Περιπέτειες του Yellow Boy" του Σταύρου Κιουτσιούκη το Νοέμβριο του 2005. Το album περιλαμβάνει κόμικ στριπς που αρχικά παρουσιάστηκαν σε εβδομαδιαία βάση στην πολιτιστική επιθεώρηση Εξώστης της Θεσσαλονίκης το διάστημα 2004 - 2005.
Ακόμα έκδοση της 9ης Διάστασης ήταν και το λεύκωμα της έκθεσης της φοιτητικής εβδομάδας 2006 "Η Έκτη Έκθεση".

Κατηγορία:Ελληνικές εταιρείες κόμικς
Λαζαράδες Κοζάνης

Οι **Λαζαράδες** είναι χωριό του νομού Κοζάνης που απέχει 46 χιλιόμετρα από την πόλη της Κοζάνης. Το χωριό βρίσκεται ανάμεσα στο Τρανόβαλτο και την Ελάτη.

Ανήκει στο δήμο Καμβουνίων και έχει 94 κατοίκους (απογραφή 2011), οι οποίοι ασχολούνται κυρίως με την κτηνοτροφία).

Κατά τους Βαλκανικούς Πολέμους, στις 9 Οκτωβρίου 1912 έγινε η μάχη των Λαζαράδων: νικητήρια μάχη του Ελληνικού απελευθερωτικού στρατού ενάντια στα τουρκικά στρατεύματα. Οι απώλειες του ελληνικού στρατού στη μάχη των Λαζαράδων έφτασαν τους 150 νεκρούς και τραυματίες.

Το 1913 το χωριό προσαρτήθηκε στο Βασίλειο της Ελλάδος.

Σύμφωνα με το Ελληνικό προξενείο στην Ελασσόνα το 1904, στο χωριό ζουν 180 Έλληνες Χριστιανοί, ενώ τον ίδιο αριθμό συναντάμε και το 1910 σε στατιστικά στοιχεία από την Αθήνα.

Κάθε χρόνο στις 9 Οκτωβρίου οργανώνεται εορτασμός στο μνημείο της μάχης των Λαζαράδων, όπου συμμετέχουν όλες οι διοικητικές, στρατιωτικές και εκκλησιαστικές αρχές του τόπου. 

Η ενοριακή Εκκλησία της Κοίμησης της Θεοτόκου κτίστηκε το 1857, ενώ η κτητορική επιγραφή του νάρθηκα φέρει τη χρονολογία 1883. Οι εικόνες του τέμπλου αναγράφουν χρονολογία 1858 ή 1871 και οι τοιχογραφίες χρονολογούνται από το 1900. 

## Πηγές
* Γενικές πληροφορίες για τους Λαζαράδες
* Λαζαράδες, Οδοιπορικό

## Παραπομπές


Κατηγορία:Χωριά της περιφερειακής ενότητας Κοζάνης
Λιέπαγια

Η **Λιέπαγια** (, , ) είναι πόλη της δυτικής Λετονίας στις ακτές της Βαλτικής. Είναι η 3η μεγαλύτερη πόλη της χώρας, μετά τη Ρίγα και το Ντάουγκαβπιλς, με 78.144 κατοίκους σύμφωνα με επίσημη εκτίμηση για το 2016. Η πρώτη γραπτή αναφορά στην πόλη ανάγεται στο 1253 ενώ δόθηκε στη Λιέπαγια το καθεστώς πόλης στις 18 Μαρτίου του 1625. Στη Λιέπαγια βρίσκεται το μεγαλύτερο εκκλησιαστικό όργανο της Ευρώπης.

## Δημογραφία
Εθνοτική σύνθεση της Λιέπαγια, την 1 Ιανουαρίου του 2015.
* Λετονοί: 54,7% (43.096)
* Ρώσοι: 30,9% (24.335)
* Ουκρανοί: 4,9% (3.889)
* Λευκορώσοι: 3,3% (2.591)
* Λιθουανοί: 3,1% (2.442)
* Πολωνοί: 1,1% (824)
* Άλλοι: 2,0% (1.611)

## Παραπομπές


## Εξωτερικοί σύνδεσμοι

*  

Κατηγορία:Πόλεις της Λετονίας
Άδανα

Τα **Άδανα** της Κιλικίας (, ) είναι πόλη της νότιας Τουρκίας. Έχει 1.715.226 κατοίκους (εκτίμηση 2018) και είναι η 5η σε πληθυσμό πόλη της χώρας. Η πόλη πήρε πιθανώς την ονομασία της από τον μυθολογικό βασιλιά Δαναό και την αρχαία ομώνυμη ελληνική φυλή. Στην ελληνιστική εποχή ήταν γνωστή κι ως Ἀντιόχεια τῆς Κιλικίας.

## Ιστορία
Τα Άδανα θεωρούνται η αρχαιότερη πόλη της Κιλικίας. Κατοικούμενη διαδοχικά από τη Νεολιθική εποχή, θεωρείται μια από τις αρχαιότερες συνεχόμενα κατοικούμενες πόλεις του κόσμου.

Αναφέρεται για πρώτη φορά ως *Adaniia* στα αρχεία της Χαττούσα, πρωτεύουσας των Χετταίων, το 1510 - 1485 π.Χ.

Την περίοδο του βασιλιά των Χετταίων Τελιπίνου (15ος αιώνας π.Χ.) τα Άδανα εμφανίζονται ως βασίλειο που ελέγχει όλη την Κιλικία.

Ως ιδρυτής της πόλεως αναφέρεται ο μυθικός Άδανος.

Ο Αντίοχος Δ΄ είχε μετονομάσει προσωρινά την πόλη σε **Αντιόχεια** (της Κιλικίας ή Αντιόχεια η προς Σάρο). Αυτό μαρτυρείται από σωζόμενα νομίσματα που φέρουν στη μία όψη προσωπογραφία του Βασιλέως με την επιγραφή *ΑΝΤΙΟΧΕΩΝ ΤΩΝ ΠΡΟΣ ΤΩ ΣΑΡΩ* και στην άλλη παραστάσεις θεών.

Πιστεύεται ότι το όνομα της πόλης σχετίζεται με τους Δαναούς.

## Παραπομπές


thumb|350px|left|Άδανα. Άποψη της πόλης με τη λίμνη

## Εξωτερικοί σύνδεσμοι
* 
* 

Κατηγορία:Ασιατικές πόλεις της Τουρκίας
Κατηγορία:Αντιόχεια
Κατηγορία:Αρχαίες πόλεις της Κιλικίας
Χούμους

[thumb|Χούμους με [κουκουνάρι και ελαιόλαδο]]

Το **χούμους** είναι μια κρεμώδης σαλάτα, ντιπ ή άλειμμα, που χρησιμοποιείται στη Μέση Ανατολή ως συνοδεία του ψωμιού ή αραβικής πίτας σε ρόλο ορεκτικού. Παραδοσιακά παρασκευάζεται από ταχίνι και ρεβύθια, λεμόνι και ελαιόλαδο με την προσθήκη διάφορων καρυκευμάτων, ενώ σερβίρεται σε βαθύ πιάτο με λάδι και ρίγανη, ενώ στο Ισραήλ τη θέση της ρίγανης την έχει πάρει το ζάταρ.
## Δείτε επίσης
*Ταχινοσαλάτα

## Εξωτερικοί σύνδεσμοι
* 
* 

Κατηγορία:Αλείμματα
Κατηγορία:Αραβική κουζίνα
Κατηγορία:Εβραϊκή κουζίνα
Κατηγορία:Εθνικά πιάτα
Κατηγορία:Κρύα ορεκτικά
Κατηγορία:Κουζίνα της Μέσης Ανατολής
Κατηγορία:Κυπριακή κουζίνα
Κατηγορία:Λιβανέζικη κουζίνα
Κατηγορία:Σαλάτες
Κατηγορία:Συριακή κουζίνα
Κατηγορία:Τρόφιμα με βάση όσπρια
Κατηγορία:Ντιπ
Κέτσαπ

Η **κέτσαπ** (αγγλ. ketchup) είναι πυκνή σάλτσα με βάση τη ντομάτα, με γλυκόξινη και πικάντικη γεύση. Χρησιμοποιείται ως καρύκευμα σε τηγανητές πατάτες, χάμπουργκερ, χοτ ντογκ, σνίτσελ, σάντουιτς, γύρο, σουβλάκια κτλ.

## Χρήση
Η κατανάλωση κέτσαπ είναι ένας δημοφιλής τρόπος κατανάλωσης ντομάτας που χρησιμοποιείται ευρέως στο γρήγορο φαγητό. Επειδή στο κέτσαπ που κυκλοφορεί στο εμπόριο προστίθενται μεγάλα ποσοστά ζάχαρης και ενδεχομένως συντηρητικά, υπάρχουν ανησυχίες για τη χρήση του και θεωρείται ότι έχει συμβάλει στην εξάπλωση της παχυσαρκίας και ιδιαίτερα της παιδικής παχυσαρκίας.

## Παραπομπές

## Εξωτερικοί σύνδεσμοι
* 
* 

Κατηγορία:Σάλτσες
Κατηγορία:Τρόφιμα με βάση την τομάτα
Τουάθα ντε Ντανάν

Οι **Τουάθα ντε Ντανάν** (ιρλ. *Tuatha Dé Danann*), "τα παιδιά της θεάς Ντάνου", ήταν οι πέμπτοι σε σειρά κάτοικοι της Ιρλανδίας, σύμφωνα με το *Βιβλίο των Εισβολών* (*Lebor Gabála Érenn*). Οι θεότητες αυτές είχαν τελειοποιήσει τη χρήση της μαγείας και αρχικά ζούσαν στα "νησιά της Δύσης". Ταξίδεψαν όμως μέσα σε ένα μεγάλο σύννεφο κι έφτασαν στην Ιρλανδία, όπου και εγκαταστάθηκαν.

## Ο θρύλος
Λίγο μετά την άφιξή τους, με αρχηγό τον βασιλιά Νουάντα νίκησαν τους Firbolg στην Πρώτη Μάχη της Μόι Τούραχ (**Magh Tuireadh**). Ο Νουάντα έχασε το χέρι του στη μάχη, κι έτσι, εφόσον δεν ήταν αρτιμελής, δεν μπορούσε να παραμείνει βασιλιάς και στον θρόνο ανέβηκε ο Μπρες, που είχε καταγωγή και από τους Φομόριαν, ο οποίος όμως εξελίχτηκε σε τύραννος. Ο Ντίαν Κεχτ έφτιαξε ένα νέο ασημένιο χέρι στον Νουάντα κι έτσι αυτός επανήλθε στον θρόνο.

Στη Δεύτερη Μάχη της Μόι Τούραχ πολέμησαν και νίκησαν τους Φομόριαν, μια φυλή γιγάντων που ζούσε στην Ιρλανδία. Ο βασιλιάς Νουάντα σκοτώθηκε από το φονικό μάτι του βασιλιά Μπάλορ των Φομόριαν, τον Μπάλορ όμως σκότωσε τελικά ο Λουγ, που ανακηρύχτηκε βασιλιάς. Με τους Φομόριαν οι Τουάθα ντε Ντανάν έδρασαν πιο ήπια απ' ό,τι προηγουμένως: τους παραχώρησαν την επαρχία του Κόνναχτ, ενώ υπήρξαν και κάποιοι γάμοι μεταξύ των δυο φυλών.

Αργότερα, οι Τουάθα ντε Ντανάν εκδιώχθηκαν στον υπόγειο κόσμο από τους Μιλέσιους, λαό που προερχόταν από το βορειοδυτικό τμήμα της Ιβηρικής Χερσονήσου. Ακόμα ζουν εκεί ως αόρατα πλάσματα και είναι γνωστοί ως **Aes sidhe**.

Σημαντικοί θεοί των Τουάθα ντε Ντανάν είναι ο Ντάγκντα, η Μπρίγκιντ, ο Νουάντου, ο Λουγ, ο Ντίαν Κεχτ, ο Όγκμα κι ο Λιρ. Η θεά Ντάνου ταυτίζεται επίσης με την ουαλική θεότητα **Don**.

## Οι Τέσσερις Θησαυροί των Τουάθα ντε Ντανάν

Οι Τουάθα ντε Ντανάν έφεραν μαζί τους στην Ιρλανδία τέσσερις μαγικούς θησαυρούς:

* Το Καζάνι του Ντάγκντα
* Το Δόρυ του Λουγ
* Τον Βράχο του Φαλ
* Το Σπαθί του Νουάντου

## Πηγές
* Encyclopedia Mythica

## Εξωτερικοί σύνδεσμοι
* 

Κατηγορία:Κελτική μυθολογία
GNU readline

Η **GNU readline** είναι μια βιβλιοθήκη λογισμικού που δημιουργήθηκε και συντηρείται από το εγχείρημα GNU. 
Διατίθεται με την άδεια GPL. Παρέχει δυνατότητες επεξεργασίας γραμμής-εντολών. Η τρέχουσα έκδοση είναι η 8.1. 
Καινούργια χαρακτηριστικά που έχουν προστεθεί είναι η υποστήριξη χαρακτήρων πολλών μπάιτ Unicode.

Για παράδειγμα σε μια εφαρμογή που χρησιμοποιεί τη βιβλιοθήκη αυτή ,
πατώντας τον συνδυασμό πλήκτρων C-b (CTRL-B) μετακινείται ο δρομέας πίσω ένα κενό, ενώ ο συνδυασμός C-f μετακινεί το δρομέα μπροστά ένα κενό. Ο συνδυασμός C-r ξεκινάει μια αναζήτηση στο ιστορικό. Αυτές οι συσχετίσεις συνδυασμών πλήκτρων με ενέργειες (που είναι οι προκαθορισμένες, αν και προαιρετικά είναι διαθέσιμες συσχετίσεις του προγράμματος vi) προέρχονται από ένα από τα παλιότερα και πιο δημοφιλή έργα του GNU πρότζεκτ, τον επεξεργαστή κειμένου Emacs. Η Readline υποστηρίζει και μιά ποικιλία από προχωρημένα χαρακτηριστικά, συμπεριλαμβανομένου του kill ring (μια ευέλικτη εκδοχή του προχείρου αποκοπής/επικόλλησης) και αυτόματα συμπλήρωση tab. Σαν διαπλατφορμική βιβλιοθήκη η readline επιτρέπει σε πολλές εφαρμογές σε διάφορες πλατφόρμες να
επιδεικνύουν παρόμοια συμπεριφορά στην επεξεργασία μιας γραμμής εντολών.

## Δείτε επίσης
*Εγχείρημα GNU

## Εξωτερικοί σύνδεσμοι
*κεντρικός ιστότοπος της GNU readline  

Κατηγορία:Προγραμματισμός
Κατηγορία:GNU
Μόι Τούραχ

Στην ιρλανδική μυθολογία, **Μόι Τούραχ** (ιρλ. *Magh Tuireadh*) είναι το όνομα μιας τοποθεσίας, όπου πραγματοποιήθηκαν δυο μάχες των Τουάθα ντε Ντανάν. Σήμερα, η τοποθεσία πιστεύεται ότι βρίσκεται στο Κόνναχτ, τη δυτική επαρχία της Ιρλανδίας.

## Η Πρώτη Μάχη

Κατά την άφιξή τους στην Ιρλανδία, οι Τουάθα ντε Ντανάν με αρχηγό το Νουάντου πολέμησαν εναντίον των Fir Bolg, των μέχρι τότε κατοίκων της Ιρλανδίας. Οι Τουάθα ντε Ντανάν κέρδισαν τη μάχη, αλλά ο βασιλιάς Νουάντου έχασε το χέρι του.

## Η Δεύτερη Μάχη

Με αρχηγό το Λουγ, οι Τουάθα ντε Ντανάν πολέμησαν εναντίον των Φομόριαν και του αρχηγού τους, Μπάλορ. Οι Τουάθα ντε Ντανάν νίκησαν, αλλά ο βασιλιάς Νουάντου σκοτώθηκε από τον Μπάλορ κι αυτός με τη σειρά του από το Λουγ. 
Μετά το τέλος της μάχης, ο Λουγ βρήκε τον Μπρες, πρώην βασιλιά και τύραννο των Τουάθα ντε Ντανάν, μόνο και αβοήθητο στο πεδίο της μάχης. Ο Λουγ του χάρισε τη ζωή, με αντάλλαγμα ο Μπρες να διδάξει στους Τουάθα ντε Ντανάν τη γεωργία. Επίσης, η θεά Μπαβ ή (Μόριγκαν) απήγγειλε μια προφητεία για το τέλος του κόσμου.

Κατηγορία:Κελτική μυθολογία
Táin Bó Cúailnge

Το **Táin Bó Cúailnge** (IPA: [t̪ˠaːnʲ boː ˈkuəlʲɲə]) το οποίο μεταφράζεται σε ***«Επιδρομή για την κλοπή των ταύρων του Κούλεϊ»*** είναι η κεντρική ιστορία στον Κύκλο του Όλστερ, έναν από τους κύκλους της ιρλανδικής μυθολογίας. 

Πρόκειται για τον πόλεμο μεταξύ Κόνναχτ και Όλστερ. Όταν η βασίλισσα του Κόνναχτ, Μάεβ, ανακάλυψε ότι ο σύζυγός της, Έιλιλ, είχε μεγαλύτερη περιουσία από εκείνη μόλις κατά ένα ταύρο, τον λευκό ταύρο Φίνμπεναχ, ξεκίνησε διαπραγματεύσεις με τον ιδιοκτήτη του καστανού ταύρου που έφερε το όνομα Ντον Κουάιλνε, Ντάιρε μακ Φιάχνα, ο οποίος κατοικούσε στην περιοχή του Κούλεϊ του Όλστερ, με σκοπό να της δανείσει τον ταύρο του. Αν και οι συζητήσεις οδήγησαν σε συμφωνία μεταξύ του ιδιοκτήτη του ταύρου και της βασίλισσας, ο Ντάιρε έμαθε φήμες πως η Μάεβ θα αποκτούσε τον ταύρο είτε τηρώντας την συμφωνία τους, είτε όχι. Για τον λόγο αυτό, αρνείται την προσφορά και κρύβει το ζώο. Η Μάεβ αποφασίζει τότε να εισβάλει στο Όλστερ και να αρπάξει τον ταύρο, αρχίζοντας έτσι έναν πόλεμο μεταξύ των δύο περιοχών. Ενάντια στη Μάεβ και τον Έιλιλ αντιτάσσεται ο ήρωας Κουχούλιν, ο οποίος είναι ο μόνος που έχει γλιτώσει από την κατάρα της θεάς Μάχα και είναι ικανός για μάχη, και προσπαθεί να υπερασπιστεί το Όλστερ.

Πριν από την κρίσημη μάχη στο Γκάραχ, στην οποία ο Κουχούλιν νικά την Μάεβ και την αναγκάζει να παραδωθεί, ο ταύρος Ντον Κουάιλνε εισβάλει στο Κόνναχτ. Εκεί τον αντιλαμβάνεται ο Φίνμπεναχ, ο οποίος ξεκινά μια μυθική μάχη με τον εισβολέα ταύρο. Οι δύο ταύροι παλεύουν και τελικά ο Ντον Κουάιλνε σκοτώνει τον Φίνμπεναχ, αλλά αργότερα πεθαίνει από την εξάντληση. 
 
Η ιστορία διασώθηκε σε δύο κύριες εκδοχές. Η παλαιότερη είναι αυτή που περιέχεται σε δύο διαφορετικά χειρόγραφα, στο *Leabhar na hUidre*, που συντάχθηκε στο μοναστήρι του Κλονμακνόις στο τέλος του 11ου με αρχές του 12ου αιώνα, (βιβλίο που αποτελεί και το αρχαιότερο σωζόμενο κείμενο στα Ιρλανδικά) και στο *[[Κίτρινο βιβλίο του Λεκάν]]* του 14ου αιώνα. Η δεύτερη κύρια εκδοχή είναι αυτή του *βιβλίου του Λένστερ*, του 1160. Στη δεύτερη εκδοχή του, η ιστορία της Επιδρομής έχει την πιο ολοκληρωμένη της μορφή. Η παλαιότερη εκδοχή των δύο πρώτων χειρογράφων πιθανολογείται πως βασίστηκε σε χαμένα χειρόγραφα του 8ου, ή ίσως και παλαιότερων αιώνων. 

## Παραπομπές


## Εξωτερικοί σύνδεσμοι
* 
* Το πρωτότυπο κείμενο
* Μετάφραση στα αγγλικά

Κατηγορία:Κελτική μυθολογία
Νάσι

Στην ιρλανδική μυθολογία, και πιο συγκεκριμένα στον Κύκλο του Όλστερ, ο **Νάσι** (ιρλ. *Naoise*) είναι ανιψιός  του βασιλιά Κόνορ μακ Νέσσα του Όλστερ. 

Η ιστορία του Νάσι είναι άμεσα συνδεδεμένη με την ηρωίδα Ντέιρντρε. Όταν εκείνη γεννήθηκε, ένας δρυΐδης προφήτεψε ότι θα γινόταν πανέμορφη κι ότι άρχοντες και βασιλιάδες θα ξεκινούσαν πόλεμο για χάρη της. Ο Κόνορ λοιπόν την έκλεισε σε έναν πύργο και μεγάλωσε απομονωμένη, έτσι ώστε να την παντρευόταν αργότερα. Η Ντέιρντρε όμως ερωτεύτηκε το Νάσι και το 'σκασε μαζί του, συνοδευόμενη από τα δυο αδέρφια του Νάσι.

Κατέφυγαν στη Σκωτία, αλλά ο βασιλιάς προσπάθησε να τους σκοτώσει για να αποκτήσει τη Ντέιρντρε. Κατέληξαν σε ένα νησί, αλλά τους εντόπισε ο βασιλιάς Κόνορ κι έστειλε το Φέργκους να τους μηνύσει ότι μπορούσαν να γυρίζουν ασφαλείς στην πατρίδα. Στο γυρισμό όμως, έστησαν στο Φέργκους παγίδα κι ο Κόνορ διέταξε τους στρατιώτες του να σκοτώσουν το Νάσι και τ' αδέρφια του, προκειμένου να γίνει δική του η Ντέιρντρε. Εξαγριωμένος από την προδοσία, ο Φέργκους αυτοεξορίστηκε στο Κόνναχτ, ενώ η Ντέιρντρε αυτοκτόνησε πηδώντας από το άρμα της πάνω στα βράχια.

Κατηγορία:Κελτική μυθολογία
Λούνασα

Η **Λούνασα** (ή **Λουνάσα**, ή πιο σπάνια **Λιούνεσεντ**,  αγγλικά: Lughnasadh ή Lughnasa, προφορά ιρλανδικα: *Lúnasa*, σκωτικά γαελικά: *Lùnastal*, μανξ: *Luanistyn*) είναι κελτική γιορτή, η οποία εορτάζεται στην πανσέληνο μεταξύ θερινού ηλιοστασίου και φθινοπωρινής ισημερίας, κατά την περίοδο του θερισμού. Αποτελεί μια από τις τέσσερις κύριες γιορτές του μεσαιωνικού ιρλανδικού ημερολογίου, ενώ οι άλλες τρεις είναι το Ίμπολκ, το Μπελτέιν και το Σόουιν.

Το Λούγνασαντ σηματοδοτούσε την αρχή του θερισμού και συνεπώς ήταν γιορτή αφιερωμένη στη Μητέρα Θεά και την αφθονία της φύσης. Η ονομασία της γιορτής σημαίνει "ο γάμος του Λουγ". Αναφέρεται στο Λου των Τουάθα ντε Ντανάν, θεό του φωτός στην κελτική μυθολογία. 

Η γιορτή κρατούσε από τις 15 Ιουλίου μέχρι τις 15 Αυγούστου. Για τρεις μέρες πραγματοποιούνταν θρησκευτικές τελετές, ενώ τις υπόλοιπες μέρες πραγματοποιούνταν διαγωνισμοί δύναμης και ικανοτήτων, γίνονταν νομικές συμφωνίες, ακόμα και πολιτικές συζητήσεις. Καλλιτέχνες έδειχναν τα ταλέντα τους, έμποροι κατέφταναν να πουλήσουν την πραμάτεια τους, ενώ υπήρχε πολλή μουσική και ξεφάντωμα.

## Παραπομπές


Κατηγορία:Κελτική μυθολογία
Εζέν Ανρί Γκραβελότ

Ο **Εζέν Ανρί Γκραβελότ** (Eugène-Henri Gravelotte) (6 Φεβρουαρίου 1876 - 28 Αυγούστου 1939) ήταν Γάλλος ολυμπιονίκης (1896) στην ξιφασκία.

Σπούδασε ιατρική. Ήταν ο πρώτος σύγχρονος  Ολυμπιονίκης στο ξίφος ασκήσεως, στην Ολυμπιάδα της Αθήνας, το 1896.

Ο Γκραβελότ παρέμεινε αήττητος στον όμιλό του από τον προκριματικό γύρο, επικρατώντας των Ελλήνων Βούρου, Κομνηνού-Μηλιώτη και Μπαλακάκη, διαδοχικά. Εν συνεχεία έπαιξε με τον Γάλλο Ανρί Καγιό, ο οποίος στον άλλο όμιλο παρέμενε αήττητος. Ο Γκραβελότ κέρδισε τον αγώνα με 3-2.

## Παραπομπές


Κατηγορία:Γάλλοι αθλητές της ξιφασκίας
Κατηγορία:Γάλλοι Ολυμπιονίκες
Κατηγορία:Ξιφομάχοι στους Θερινούς Ολυμπιακούς Αγώνες 1896
Gettext

Η **gettext** είναι μια βιβλιοθήκη διεθνοποίησης (i18n-internationalization) του εγχειρήματος GNU. Χρησιμοποιείται κυρίως για τη δημιουργία πολυγλωσσικών προγραμμάτων. Η τελευταία της έκδοση είναι η  0.21.

## Ροή εργασίας

### Προγραμματιστής
Πρώτα τροποποιείται ο πηγαίος κώδικας ώστε να γίνει δυνατή η κλήση συναρτήσεων της βιβλιοθήκης gettext.
Αυτό στις περισσότερες γλώσσες προγραμματισμού επιτυγχάνεται εσωκλείωντας αλφαριθμητικά, που θα δει ο χρήστης,
στην συνάρτηση gettext . Για οικονομία χρόνου όμως κατά την πληκτρολόγηση, συνήθως αντί του ονόματος αυτής
χρησιμοποιείται το ψευδώνυμο της  _, έτσι ο κώδικας στην C 
 printf("My name is %s.\n", my_name);
θα γινόταν
 printf(_("My name is %s.\n"), my_name);

Εκτός από την  C, η  GNU gettext έχει και τις ακόλουθες υλοποιήσεις : C++, Objective-C, σενάρια κελύφους, σενάρια bash, Python, GNU CLISP, Emacs Lisp, librep, GNU Smalltalk, Java, GNU awk, Pascal, wxWidgets (μέσω της κλάσης wxLocale), YCP (η γλώσσα YaST2), Tcl, Perl, PHP, Pike, και R. Στις περισσότερες από αυτές η χρήση είναι όπως στη C.

Τρέχοντας το πρόγραμμα xgettext με είσοδο τον πηγαίο κώδικα παράγεται ένα αρχείο **.pot**, ή πρότυπο (φόρμα), που περιέχει μια λίστα όλων των μεταφράσιμων αλφαριθμητικών που έχουν εξαχθεί από τον πηγαίο κώδικα. Από το παραπάνω παράδειγμα θα προέκυπτε η εξής καταχώριση στο αρχείο .pot:

 #: src/name.c:36
 msgid "My name is %s.\n"
 msgstr ""

### Μεταφραστής

Ο μεταφραστής παράγει ένα αρχείο  **.po**  από την φόρμα που προαναφέραμε χρησιμοποιώντας το πρόγραμμα msginit, και κατόπιν συμπληρώνει της μεταφράσεις. Το msginit 
αρχικοποιεί τις μεταφράσεις ώστε αν για παράδειγμα θέλαμε να δημιουργήσουμε μια μετάφραση στα Γαλλικά θα
τρέχαμε την εντολή
 msginit --locale=fr --input=name.pot

Αυτή θα δημιουργήσει ένα αρχείο fr.po. Μια καταχώρηση σε αυτό θα ήταν π.χ.:

 #: src/name.c:36
 msgid "My name is %s.\n"
 msgstr "My name is %s.\n"

Ο μεταφραστής θα έπρεπα να την διορθώσει είτε με το χέρι είτε με ένα μεταφραστικό εργαλείο όπως το 
poEdit. Οπότε μόλις τελειώσει η καταχώρηση θα έχει τη μορφή:

 #: src/name.c:36
 msgid "My name is %s.\n"
 msgstr "Je m'appelle %s.\n"

Τέλος τα αρχεία  .po files μετατρέπονται σε δυαδικά αρχεία **.mo** με το πρόγραμμα msgfmt. 
Αυτά είναι τώρα έτοιμα για διανομή μαζί με το πακέτο λογισμικού.

### Χρήστης
Ο χρήστης σε συστήματα τύπου Unix, θέτει την μεταβλητή περιβάλλοντος LANG,
και το πρόγραμμα θα δείξει τα αλφαρηθμητικά στην επελεγμένη γλώσσα αν υπάρχειένα αρχείο  .mo γι'αυτή.

## Δείτε επίσης
*Εγχείρημα GNU

## Εξωτερικοί σύνδεσμοι

*κεντρικός ιστότοπος Gettext
*Εδώ μπορείτε να βρείτε πακέτο της gettext για windows

Κατηγορία:Ελεύθερο λογισμικό
Κατηγορία:Προγραμματισμός
Φομόριαν

Στην ιρλανδική μυθολογία, οι **Φομόριαν** (ιρλ. *Fomóiri ή Fomóraig*) ήταν μια φυλή ημίθεων γιγάντων, που κατοικούσαν στην Ιρλανδία κατά την αρχαιότητα. Πολλοί πιστεύουν ότι αντιπροσωπεύουν τους θεούς του χάους και της άγριας φύσης, σε αντίθεση με τους Τουάθα ντε Ντανάν, που αποτελούν τους θεούς του ανθρώπινου πολιτισμού.

## Ο θρύλος

Ο Παρθόλον κι οι ακόλουθοί του θεωρούνται οι πρώτοι που εισέβαλαν στην Ιρλανδία μετά τον κατακλυσμό, αλλά οι Φομόριαν βρίσκονταν ήδη εκεί. Υπάρχει μια παράδοση που λέει ότι οι Φομόριαν, οδηγούμενοι από τον Cíocal, είχαν φτάσει διακόσια χρόνια νωρίτερα στην περιοχή και ζούσαν κυρίως από το κυνήγι και την αλιεία, πριν τον Παρθόλον, που έφερε το άροτρο και την κτηνοτροφία. Μπορεί κάτι τέτοιο να αποτελεί μνήμη από πολύ παλαιότερα χρόνια, όταν οι κυνηγοί της Μεσολιθικής εποχής παραχωρούσαν τη θέση τους στους αγρότες της νεολιθικής περιόδου. Ο Παρθόλον νίκησε τον Cíocal στη μάχη της Mag Ithe, αλλά ο λαός του αργότερα πέθανε από πανούκλα.

Αργότερα έφτασε ο Νέμεντ κι οι ακόλουθοί του, που σκότωσαν τους παλαιούς αρχηγούς των Φομόριαν. Ωστόσο, δυο νέοι αρχηγοί ξεπήδησαν: ο Κόναντ, γιος του Φάμπαρ, που ζούσε στη Νήσο Τόρι, στην κομητεία του Ντόνεγκαλ, κι ο Μορκ. Μετά το θάνατο του Νέμεντ, ο Κόναντ κι ο Μορκ υποδούλωσαν το λαό του, αλλά ο γιος του, Fergus Lethderg, μάζεψε στρατό 60.000 ανθρώπων και τους επιτέθηκε. Ακολούθησε μεγάλη σφαγή και από τις δυο πλευρές. Η θάλασσα φούσκωσε και μεγάλα κύματα έπνιξαν τους περισσότερους από τους διασωθέντες. Από το λαό του Νέμεντ σώθηκαν μονάχα τριάντα άνθρωποι, που ξέφυγαν μέσα σε ένα πλοίο και διασκορπίστηκαν σε άλλα μέρη του κόσμου.

## Φομόριαν και Τουάθα ντε Ντανάν

Μετά την Πρώτη Μάχη της Μόι Τούραχ, όπου ο βασιλιάς Νουάντου έχασε το χέρι του, βασιλιάς των Τουάθα ντε Ντανάν και της Ιρλανδίας ανακηρύχτηκε ο Μπρες, που ήταν γιος της Ερίου των Τουάθα ντε Ντανάν και του Έλαθαν των Φομόριαν. Ο Μπρες όμως αποδείχτηκε τύραννος, αφού ανάγκασε τους Τουάθα ντε Ντανάν να δουλεύουν σαν σκλάβοι για τους Φομόριαν. Έχασε την εξουσία του κι αναπληρώθηκε από τον Νουάντα, όταν σατιρίστηκε για την παραμέληση των βασιλικών καθηκόντων του σχετικά με τη φιλοξενία. 

Ο Μπρες έτρεξε στον πατέρα του Έλαθαν για βοήθεια, αλλά εκείνος αρνήθηκε, οπότε στράφηκε στον πολεμοχαρή Μπάλορ, που ζούσε στη Νήσο Τόρι, και έφτιαξε στρατό. Ωστόσο, και οι Τουάθα ντε Ντανάν ετοιμάζονται για πόλεμο με επικεφαλής τον Λουγ, γιος του Κίαν των Τουάθα ντε Ντανάν και της Έθνι, κόρης του Μπάλορ των Φομόριαν. 
Στη Δεύτερη Μάχη της Μόι Τούραχ, ο βασιλιάς Νουάντα σκοτώνεται από τον Μπάλορ, αλλά ο ίδιος βρίσκει το θάνατο από τον εγγονό του, Λουγ. 

## Ετυμολογία

Η ονομασία "Φομόριαν" πιστεύεται ότι προέρχεται από τη φράση "*fo muire*" (ιρλ. *faoi muire*), *"κάτω απ' τη θάλασσα"*. Το γεγονός αυτό, συν τη συσχέτιση των Φομόριαν με κρυστάλλινους πύργους στα δυτικά του ωκεανού, δείχνει ότι μπορεί να συνδέονται με παγόβουνα. Ωστόσο, η ρίζα "*mór*" μπορεί να έχει την ερμηνεία "τρόμος", όπως υπάρχει ακόμα στην αγγλική λέξη για τον εφιάλτη (αγγλ. *nightmare*).

Κατηγορία:Κελτική μυθολογία
Γιάννης Κουτσοχέρας

Ο **Γιάννης Κουτσοχέρας** (25 Δεκεμβρίου 1904 - 28 Αυγούστου 1994) ήταν Έλληνας νομικός, ποιητής, λογοτέχνης και πολιτικός.

## Βιογραφικά στοιχεία
Γεννήθηκε το 1904 στη Ζήρια Αχαΐας, γιος του Παναγιώτη. Σπούδασε νομικά στο Πανεπιστήμιο Αθηνών και οικονομικά, λογοτεχνία, φιλοσοφία, θέατρο και κοινωνιολογία στη Σορβόννη. Εκλέχθηκε για πρώτη φορά βουλευτής Α΄ Αθηνών το 1964 με την Ένωση Κέντρου και επανεκλέχθηκε με το ΠΑΣΟΚ μεταπολιτευτικά στις εκλογικές αναμετρήσεις του 1974, 1977 και 1981. Διατέλεσε κοινοβουλευτικό μέλος του Συμβουλίου της Ευρώπης (1974-81), ευρωβουλευτής του ΠΑΣΟΚ από τον Ιανουάριο μέχρι τον Οκτώβριο του 1981, πρέσβης της Ελλάδας στην ΟΥΝΕΣΚΟ από το 1985 έως το 1988, και δημοτικός σύμβουλος του Δήμου Αθηναίων.

Ως βουλευτής και διανοούμενος υπήρξε πρωτεργάτης στην προσπάθεια καθιέρωσης του μονοτονικού συστήματος γραφής, που στέφθηκε με επιτυχία το 1981.

Τιμήθηκε, μεταξύ άλλων, με το Μεγάλο Βραβείο Παγκόσμιας Ποίησης (1970) και το Βραβείο Ευρώπης (1985).

Το 1991 το Ευρωπαϊκό Κέντρο Τέχνης (EUARCE) διοργανώνει τιμητικό αφιέρωμα με τίτλο "Εικαστική Οκτώηχος στην Ποίηση του Κουτσοχέρα" με έκθεση ζωγραφικών έργων και παρουσίαση του ομώνυμου ελληνοαγγλικού εικαστικού λευκώματος της ζωγράφου Αμαλίας (Παρασκευοπούλου).
 
Το 2010 ο ιστορικός τέχνης Λεόντιος Πετμεζάς εξέδωσε το δοκίμιο-μελέτη «*Γιάννης Κουτσοχέρας: ο ηθοπλάστης διανοούμενος της πολιτικής συνείδησης*» που πήρε το 1ο Βραβείο της Ευρωπαϊκής Εταιρίας Επιστημόνων Λογοτεχνών.

Σύζυγός του ήταν η Λένα Ν. Στρέφη.

Η ποίηση του Γιάννη Κουτσοχέρα, «πολυφωνική και πολυδιάστατη», διακρίνεται από έντονο λυρισμό και ευαισθησία, αλλά, ταυτόχρονα, και από δυναμικότητα και αγωνιστικότητα. Ο ίδιος χαρακτηρίσθηκε, τόσο στην πολιτική του σκέψη και δράση, όσο και στην καλλιτεχνική του δημιουργία, ως «αθεράπευτα κοσμοπολίτης και ελληνολάτρης».

## Πηγές
1.Ευάγγελος Ανδρέου, *Στοιχεία Ζωής*, Αθήνα, 1978 σ. 47-48

2.*"Επέκεινα" - Μιά αποτίμηση* (αφιέρωμα στο Γιάννη Κουτσοχέρα). Περιοδικό "ΕΙ", τ.13  1996  σ. 14, 25-28, 30-31

## Έργα

* Η διεθνής νομισματική κατάστασις των τελευταίων ετών (1934)
* Περί αμοιβής μηχανικών αρχιτεκτόνων (1942)
* Η γυναικεία ψήφος (1946)
* Η αγοραπωλησία (1955) 
* Στοχασμοί και αντίλαλοι (1942)
* Ελληνικές νύχτες (1954)
* Ο Γολγοθάς (1961)
* Το Χρυσόμαλλο Δέρας (1981)
* Καλάβρυτα '43 (1983)
* Ο Σαρωνικός (1984)
* Χιροσίμα: ώρα μηδέν - Συμφωνία του Πολίτη του Κόσμου (1984)
* Η Πορεία των Κρίνων (1986)
* Ο Αείφεγγος Βράχος της Ακρόπολης (1990).

## Παραπομπές


## Εξωτερικοί σύνδεσμοι
* 

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές Αχαΐας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Ορλάντο Σμιθ

Ο **Ορλάντο Σμιθ** (*Orlando Smith*, 1944-) είναι πολιτικός των  Βρετανικών Παρθένων Νήσων, ο οποίος διετέλεσε πρωθυπουργός από τις 9 Δεκεμβρίου 2011 ως τις 26 Φεβρουαρίου 2019. Υπηρέτησε ως ο τελευταίος επικεφαλής υπουργός του εδάφους από τις 17 Ιουνίου του 2003 μέχρι τις 22 Αυγούστου του 2007.

## Καριέρα
Γεννήθηκε στις 28 Αυγούστου 1944. Έγινε ανώτερος υπουργός μετά τη νίκη του κόμματός του, του Εθνικού Δημοκρατικού Κόμματος στις βουλευτικές εκλογές του 2003, για πρώτη φορά στην ιστορία του κόμματος. Σπούδασε Μαιευτική και εξελέγη για πρώτη φορά βουλευτής το 1999.

### Εκλογές 2007
Ηττήθηκε στις εκλογές τον Αύγουστο του 2007 και τον διαδέχθηκε στην πρωθυπουργία ο Ραλφ Ο'Νιλ, ο οποίος έγινε και ο πρώτος στην ιστορία με το αξίωμα Πρωθυπουργός βάσει του νέου Συντάγματος του 2007.

### Εκλογικός θρίαμβος 2011 και επιστροφή στην πρωθυπουργία
Στις εκλογές του 2011, που διεξήχθησαν στις 7 Νοεμβρίου, το αντιπολιτευόμενο Εθνικό Δημοκρατικό Κόμμα του Ορλάντο Σμιθ κέρδισε νίκη με 9 έδρες επί του Κόμματος των Παρθένων Νήσων (VIP), του Πρωθυπουργού Ραλφ Ο' Νιλ, που έμεινε στις 4 έδρες επί συνόλου 13 που αποφασίστηκαν στην ψηφοφορία.

### Εκλογική νίκη 2015
Ο Σμιθ παρέμεινε πρωθυπουργός, καθώς κέρδισε και 2η θητεία, πετυχαίνοντας νέα νίκη στις εκλογές του Ιουνίου του 2015.
Τον  Ιούνιο του 2018 ο Σμιθ έκανε γνωστό ότι θα παραιτηθεί και δεν θα είναι υποψήφιος στις επόμενες γενικές εκλογές. 

## Παραπομπές


Σμιθ, Ορλαντο
Επαμεινώνδας Ζαφειρόπουλος

Ο **Επαμεινώνδας Ζαφειρόπουλος** (Αργοστόλι, 1933 - Αθήνα, 26 Αυγούστου 2006), γνωστότερος ως Nώντας Ζαφειρόπουλος, ήταν δικηγόρος και πολιτικός.

## Βιογραφία
Γεννήθηκε το 1933 στο Aργοστόλι της Kεφαλλονιάς.

Ο πατέρας του ήταν δικαστικός και καταγόταν από την Λαμπεία (Δίβρη) Ηλείας. 

Ο Νώντας Ζαφειρόπουλος ήταν πτυχιούχος της Παντείου Πανεπιστημίου και της νομικής σχολής του Αριστοτελείου. Ως δικηγόρος παρ' Αρείω Πάγω άσκησε μαχόμενη δικηγορία επί 33 χρόνια. 

Στις 6 Μαρτίου 1984 εξελέγη πρόεδρος του Δικηγορικού Συλλόγου Αθηνών (ΔΣΑ). Εξελέγη βουλευτής στην A΄Αθηνών με τη Νέα Δημοκρατία για πρώτη φορά το 1989 και επανεξελέγη βουλευτής με το ίδιο κόμμα στις εθνικές εκλογές του 1990, 1993 και 1996.

Στο γραφείο του ξεκίνησαν ως ασκούμενες δικηγόροι η Γιάννα Αγγελοπούλου-Δασκαλάκη και η Ελίζα Βόζεμπεργκ.

Δραστηριοποιήθηκε ως μέλος ή ως Πρόεδρος σε πολλές επιτροπές. Αγωνίστηκε για να αποδίδεται το αγγελιόσημο στα Ταμεία των εργαζομένων στον Τύπο.

Κηδεύτηκε στο Α' Νεκροταφείο Αθηνών.

## Οικογένεια
Απέκτησε πέντε παιδιά με την Ίριδα Σπινθουράκη. Γιος του ήταν ο, επίσης, ποινικολόγος Μιχάλης Ζαφειρόπουλος, ο οποίος δολοφονήθηκε το 2017 μες στο γραφείο του. Ο εγγονός του, Επαμεινώνδας (Νώντας) Ζαφειρόπουλος, μέλος του Δικηγορικού Συλλόγου Αθηνών, είναι δικηγόρος παρ’ Εφέταις και ασχολείται με το Εταιρικό και Εμπορικό Δίκαιο. 

Αδελφή του είναι η συμβολαιογράφος Ντάνα Ζαφειροπούλου-Οικονομοπούλου.

## Παραπομπές

*

Κατηγορία:Έλληνες δικηγόροι του 20ού αιώνα
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Νίκος Φιλανδαράκης

Ο **Νίκος Φιλανδαράκης** (1 Ιουλίου 1986) είναι Έλληνας αθλητής του στίβου, από την Ιεράπετρα. Αγωνίζεται στα 110μ. εμπόδια και στο μήκος. Το 2005 ήταν 4ος στους πανευρωπαϊκούς αγώνες εφήβων και νεανίδων. Ομάδα του αρχικά ήταν ο ΓΣ Λιβυκός Ιεράπετρας ενώ το 2008 πήρε μεταγραφή για την Ένωση Ατρομήτου Ρεθυμνιακού με τα χρώματα της οποίας αγωνίζεται. 

## Σε εθνικό επίπεδο
Τον Ιανουάριο του 2005 ο αθλητής του Λιβυκού πέτυχε πανελλήνιο ρεκόρ εφήβων με 7,92μ στα 60μ. με εμπόδια στην ημερίδα κλειστού στίβου, που έγινε στην Ιεράπετρα.
Ατομικά του ρεκόρ είναι 7.80μ στο μήκος και 13.90 στα 110μ. με εμπόδια. Την επίδοση εκείνη πέτυχε στις 10 Ιουνίου 2005 στο Πανελλήνιο Πρωτάθλημα ανδρών και γυναικών στο ΟΑΚΑ όπου κατατάχθηκε 3ος με πανελλήνιο ρεκόρ εφήβων. Νωρίτερα, στο πανελλήνιο πρωτάθλημα εφήβων νεανίδων στις 21 Φεβρουαρίου 2004 στην Παιανία, πέτυχε 7.40 στο μήκος.

Το 2006 σε ημερίδα στην Ιεράπετρα πέτυχε 8.09 στα 60 μ. εμπόδια. Στο μήκος, σε ημερίδα τον Ιανουάριο του 2008 στην γενέτειρά του πέτυχε την πρωτιά, με 7,28 μ. στην πρώτη του εμφάνιση με τον ΕΑΡ. Στο πανελλήνιο πρωτάθλημα ανδρών γυναικών του 2010 στην Πάτρα, ο Φιλανδαράκης ήταν 4ος στα 110 μ. με εμπόδια με 14.45.

## Σε διεθνές επίπεδο

Στο Παγκόσμιο πρωτάθλημα εφήβων-νεανίδων του 2004 ο Φιλανδαράκης ήρθε 8ος. Το 2005 κατέλαβε την 4η θέση  στους πανευρωπαϊκούς αγώνες εφήβων και νεανίδων στα 110 μ. εμπόδια και στους ίδιους αγώνες ήρθε 10ος στο μήκος. Τον Ιούνιο του 2009 στη Σούπερ Λιγκ που έγινε στη Λεϊρία, ο  Φιλανδαράκης πέτυχε  14.19 στα 110μ. με εμπόδια, με αποτέλεσμα η επίδοσή του να δώσει στην Ελλάδα 2 βαθμούς και η χώρα να παραμείνει στην κατηγορία της Σούπερ Λιγκ. .

## Παραπομπές


Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές δρόμων ταχύτητας
Γκεντίμινας Κιρκίλας

Ο **Γκεντίμινας Κιρκίλας** (, 30 Αυγούστου 1951 - 20 Απριλίου 2024) ήταν Λιθουανός πολιτικός. Ήταν πρωθυπουργός της χώρας του από το 2006 ως τις 27 Νοεμβρίου του 2008.

## Βιογραφία
Γεννήθηκε στις 30 Αυγούστου του 1951. Εντάχθηκε στο Κομμουνιστικό Κόμμα, του οποίου ήταν εκπρόσωπος Τύπου. Εξελέγη βουλευτής το 1992, 1996, 2000, και το 2004 με το Σοσιαλδημοκρατικό Κόμμα. Ως το 2006 ήταν Υπουργός Άμυνας.

Διορίστηκε Πρωθυπουργός της Λιθουανίας στις 4 Ιουλίου 2006 διαδεχόμενος τον προσωρινό Πρωθυπουργό Ζίγκμαντας Μπαλκίτις (Zigmantas Balčytis). Το 2004 επαινέθηκε από τον "Εκόνομιστ"  Το συντηρητικό του κόμμα ηττήθηκε στις βουλευτικές εκλογές, που διεξήχθησαν στις 12 και στις 28 Οκτωβρίου του 2008.

Τον διαδέχθηκε στην πρωθυπουργία, το Νοέμβριο του 2008, ο Άντριους Κουμπίλιους.

Βρέθηκε νεκρός στο σπίτι του στο Βίλνιους στις 20 Απριλίου 2024 σε ηλικία 72 ετών. Σύμφωνα με τις λιθουανικές Αρχές δεν βρέθηκαν σημάδια βίας. 

## Παραπομπές


 

Κατηγορία:Πρωθυπουργοί της Λιθουανίας
Ενδομοριακές δυνάμεις

**Ενδομοριακές δυνάμεις** είναι οι δεσμοί που αναπτύσσονται μεταξύ των ατόμων και των ιόντων σε μια καθαρή χημική ουσία εντός του μορίου ή του πλέγματος. Αυτοί οι δεσμοί συγκρατούν τα άτομα σε συγκεκριμένες θέσεις μεταξύ τους μέσα στο μόριο ή το πλέγμα. Οι ενδομοριακές δυνάμεις όταν πρόκειται για μόρια δεν αλλάζει η συγκρατική δράση της στις αλλαγές φάσης ενός υλικού.

Υπάρχουν τρία είδη ενδομοριακών δυνάμεων:
*ιοντικός δεσμός
*ομοιοπολικός δεσμός
*μεταλλικός δεσμός

Το είδος του δεσμού καθορίζεται από την κατανομή των ηλεκτρονίων μέσα στο υλικό.

Στον ιοντικό δεσμό κάποια ηλεκτρόνια μεταπηδούν από κάποια άτομα σε κάποια άλλα, ώστε να σχηματίζονται ιόντα. Οι ελκτικές ενδομοριακές δυνάμεις που συγκρατούν τα ιόντα είναι δυνάμεις Κουλόμπ. Οι ουσίες των οποίων τα άτομα συγκρατούνται από ιοντικούς δεσμούς σχηματίζουν ιοντικά πλέγματα.

Στον ομοιοπολικό δεσμό κάποια ηλεκτρόνια ανήκουν από κοινού σε δύο άτομα, ώστε να επικαλύπτονται τα ατομικά τροχιακά σχηματίζοντας μοριακά τροχιακά. Οι ουσίες των οποίων τα άτομα συγκρατούνται από ομοιοπολικούς δεσμούς σχηματίζουν μόρια ή ομοιοπολικά πλέγματα.

Στο μεταλλικό δεσμό τα ηλεκτρόνια ανήκουν από κοινού σε όλα τα άτομα, δηλαδή είναι ελεύθερα, ενώ τα άτομα γίνονται κατιόντα. Οι ουσίες των οποίων τα άτομα συγκρατούνται από μεταλλικό δεσμό σχηματίζουν μεταλλικό πλέγμα.

Κατηγορία:Χημικός δεσμός
Κατηγορία:Χημικές ενώσεις
Χανς Κρίστιαν Χάνσεν (αρχιτέκτονας)

Ο **Χανς Κρίστιαν Χάνσεν** (Δανικά: Hans Christian Hansen, 20 Απριλίου 1803-2 Μαΐου 1883), ήταν Δανός αρχιτέκτονας, μεγαλύτερος αδελφός του Θεόφιλου Χάνσεν. Σε σχέδιά του βασίστηκε η κατασκευή του κτηρίου του Πανεπιστημίου στην Αθήνα καθώς και του Οφθαλμιατρείου επίσης στην Αθήνα, το Μέγαρο Καντακουζηνού και άλλα δημόσια και ιδιωτικά κτήρια. Στην πατρίδα του ανεγέρθηκαν βάσει σχεδίων του, μεταξύ άλλων κτηρίων, το Δημοτικό Νοσοκομείο της Κοπεγχάγης.

## Παραπομπές


## Εξωτερικοί σύνδεσμοι
* 

Κατηγορία:Δανοί αρχιτέκτονες
Θεόφιλος Χάνσεν

Ο **Τέοφιλ Χάνσεν**, γνωστός με το εξελληνισμένο όνομα **Θεόφιλος Χάνσεν** (γερμανικά: *Theophil Edvard Freiherr*** von Hansen*, [[Δανική γλώσσα|δανικό]] όνομα: *Theophilus Hansen*), ([[13 Ιουλίου]] [[1813]] - [[17 Φεβρουαρίου]] [[1891]]) ήταν [[Δανία|Δανός]] [[αρχιτεκτονική|αρχιτέκτονας]], εκπρόσωπος του [[Νεοκλασικισμός|νεοκλασικισμού]] και του ιστορικισμού. 

Ο *Τέοφιλ Έντβαρντ Χάνσεν* γεννήθηκε στην [[Κοπεγχάγη]]. Μαθήτευσε κοντά στον [[Καρλ Φρίντριχ Σίνκελ|Καρλ Φρήντριχ Σίνκελ]] και σπούδασε στη [[Βιέννη]]. Το 1837 μετακόμισε στην [[Αθήνα]] όπου σπούδασε αρχιτεκτονική και [[σχέδιο]] με ενδιαφέρον στη [[βυζαντινή αρχιτεκτονική]]. Έγινε ιδιαίτερα γνωστός για τις κατασκευές του στη Βιέννη, καθώς και για τα έργα του στην [[Αθήνα]], μεταξύ των οποίων είναι η [[Μέγαρο Ακαδημίας Αθηνών|Σιναία Ακαδημία (Ακαδημία Αθηνών)]] και η [[Εθνική Βιβλιοθήκη της Ελλάδος|Βαλλιάνειος Εθνική Βιβλιοθήκη]], τα οποία, μαζί με το [[Εθνικό και Καποδιστριακό Πανεπιστήμιο Αθηνών|Πανεπιστήμιο Αθηνών]], έργο τού αδελφού του, [[Χανς Κρίστιαν Χάνσεν (αρχιτέκτονας)|Χανς Κρίστιαν Χάνσεν]], απαρτίζουν τη λεγόμενη «[[Νεοκλασική Τριλογία Αθηνών|νεοκλασική τριλογία της Αθήνας]]». Συνεργάστηκε με γνωστούς αρχιτέκτονες της εποχής του όπως ο [[Ότο Βάγκνερ|Όττο Βάγκνερ]]. Το 1884 ο [[Φραγκίσκος Ιωσήφ Α΄ της Αυστρίας|Φραγκίσκος Ιωσήφ της Αυστρίας]] του απένειμε τον τίτλο του [[Βαρόνος|*Βαρόνου*]] (*Freiherr*).

Πέθανε στη Βιέννη σε ηλικία 77 ετών.

== Έργα ==
Στην [[Ελλάδα]]:

*[[Εθνικό Αστεροσκοπείο Αθηνών|Εθνικό Αστεροσκοπείο]], Αθήνα (1842).
*[[Εθνική Βιβλιοθήκη της Ελλάδος]], Αθήνα (από το 1888).
*[[Ζάππειο]], Αθήνα (1874-1888).
* [[Μέγαρο Ακαδημίας Αθηνών]] (αρχίζοντας το 1856).
* Μέγαρο Μαυρομιχάλη, 1870, Λεωφόρος Αμαλίας & Ξενοφώντος, Αθήνα. Ήταν η κατοικία του [[Κυριακούλης Π. Μαυρομιχάλης|Κυριακούλη Π. Μαυρομιχάλη]] (1849-1916).
* Παλιό Δημοτικό Νοσοκομείο, [[Πάτρα]], 1857.

Στο εξωτερικό:
* Ακαδημία Καλών Τεχνών, [[Βιέννη]] (1871-1876).
* [[Ελληνορθόδοξος Ναός της Αγίας Τριάδας Βιέννης|Ελληνορθόδοξος Καθεδρικός Ναός της Αγίας Τριάδος]], Βιέννη (1858-1861).
* Κτίριο Αυστριακού Κοινοβουλίου, Βιέννη (1874-1883).
* [[Μουζίκφεραϊν της Βιέννης|Μουζίκφεραϊν]], Βιέννη (1867-1870).
* [[Μουσείο Στρατιωτικής Ιστορίας (Βιέννη)|Μουσείο Στρατιωτικής Ιστορίας]], Βιέννη (1856).
* Παλαί Τοντέσκο, [[Ρίνγκστρασσε]], Βιέννη (1861-1864).
* [[Μέγαρο Ντόιτσμαϊστερ|Παλάτι του αρχιδούκα Γουλιέλμου (πλέον Μέγαρο Ντόιτσμαϊστερ)]], Βιέννη (1864-1868).
* Παρεκκλήσι του [[Προτεσταντισμός|προτεσταντικού]] κοιμητηρίου Ματσλάινσντορφ, Βιέννη (1858).
* Χρηματιστήριο, Βιέννη (1874-1877).
* Κάστρο Νάντελμπουργκ, Λίχτενβαιρτ, [[Κάτω Αυστρία]] (1880-1882).
* Νέα [[Λουθηρανισμός|Λουθηρανική]] Εκκλησία, Κέζμαροκ (1879-1892).
* Μέγαρο συναυλιών της φιλαρμονικής του [[Μπρνο]] (1871-1873).

==Φωτογραφίες έργων==
<gallery>
Image:Parlament.jpg|*Reichsrat*, Το Αυστριακό Κοινοβούλιο στη Βιέννη
Image:Wien Musikverein 2004.jpg|*Wiener Musikverein'', αίθουσα συναυλιών στη Βιέννη
Image:Attica 06-13 Athens 28 Academy of Athens.jpg| Ακαδημία Αθηνών
Image:Attica 06-13 Athens 27 Zappeion.jpg|Το Ζάππειο στην Αθήνα


## Παραπομπές


Κατηγορία:Δανοί αρχιτέκτονες
Κατηγορία:Νεοκλασικοί αρχιτέκτονες
Εθνική βιβλιοθήκη

[thumbnail|right|250px|Η [Εθνική Βιβλιοθήκη της Ελλάδος στην Αθήνα]]
Με τον όρο **Εθνική Βιβλιοθήκη** φέρεται συνήθως η σημαντικότερη ή μεγαλύτερη βιβλιοθήκη μιας χώρας, η οποία χρηματοδοτείται από το κράτος και σύμφωνα με την UNESCO, είναι υπεύθυνη για τη συγκέντρωση και διατήρηση της εθνικής πνευματικής, κυρίως εκδοτικής, παραγωγής προς όφελος των μελλοντικών γενιών. Ο θεσμός της ελεύθερης προς πρόσβαση Εθνικής Βιβλιοθήκης, με την υποχρέωση να συγκεντρώνει την εθνική παραγωγή, έχει τις ρίζες του στο 17ο αιώνα, με πυρήνα βασιλικές και ιδιωτικές συλλογές, κυρίως σπάνιων εκδόσεων και χειρογράφων. 

## Ιστορία
Μια Εθνική Βιβλιοθήκη λειτουργεί, συνήθως, ως βιβλιοθήκη παρακαταθήκης με σκοπό να συγκεντρώσει όλες τις εκδόσεις και τον πνευματικό πλούτο που εκδίδεται σε κάθε χώρα (διαδικασία που στις περισσότερες χώρες ρυθμίζεται με σχετική νομοθεσία), καθώς και τις ξένες εκδόσεις που αφορούν την χώρα. Είναι επίσης υπεύθυνη για τη δημοσίευση Εθνικής Βιβλιογραφίας - τρέχουσας και αναδρομικής-, τη συγκρότηση Συλλογικών Καταλόγων και την έκδοση των αριθμών ISBN (International Standard Book Number) για τα βιβλία που εκδίδονται στη χώρα. Τέλος λειτουργεί και ως το Εθνικό Κέντρο Βιβλιογραφικής Πληροφόρησης. Χρήστες μιας Εθνικής Βιβλιοθήκης μπορούν να είναι όλοι ανεξαιρέτως οι πολίτες αλλά και οι επισκέπτες μιας χώρας,

[thumbnail|left|250px|Η [Βιβλιοθήκη του Κογκρέσου των ΗΠΑ, κτήριο Τζέφερσον]] 
Είναι πιθανόν σε μια χώρα να υπάρχουν περισσότερες από μια Εθνικές Βιβλιοθήκες, όπως για παράδειγμα στη Μεγάλη Βρετανία όπου υπάρχουν  η Βρετανική Βιβλιοθήκη, η Εθνική Βιβλιοθήκη της Σκωτίας, η Εθνική Βιβλιοθήκη της Ουαλίας κ.λπ.
Επίσης μπορεί μια Εθνική Βιβλιοθήκη να έχει ταυτόχρονα και μια άλλη ιδιότητα και να εξυπηρετεί και κάποιους άλλους σκοπούς, όπως η Βιβλιοθήκη του Κογκρέσου των ΗΠΑ και η Εθνική και Πανεπιστημιακή Βιβλιοθήκη του Ζάγκρεμπ.

## Βιβλιογραφία
*Μπώκος Γ., “Εισαγωγή στην Επιστήμη της Πληροφόρησης”, Αθήνα: Εκδόσεις Παπασωτηρίου, 2001
*Πρότυπο ISO 2789-1974  
*Συλλογικό “In National Libraries”, London: AsLib - Volume 6, 1987

## Δείτε επίσης
*Εθνική Βιβλιοθήκη της Ελλάδος
*Κατάλογος Εθνικών Βιβλιοθηκών

## Εξωτερικοί Σύνδεσμοι

*Εθνική Βιβλιοθήκη της Ελλάδος
*Conference of European National Librarians (CENL)
*List of national libraries
*National Libraries Section of the International Federation of Library Associations and Institutions (IFLA)

## Παραπομπές


Ε
Μπελτέιν

Το **Μπελτέιν** (ιρλ. *Bealtaine ή Beltene*) είναι μια αρχαία κελτική γιορτή κατά την Πρωτομαγιά, η οποία εορταζόταν στην Ιρλανδία, τη Σκωτία και τη Νήσο Μαν, ενώ παρόμοιες γιορτές λάμβαναν χώρα στην Ουαλία, τη Βρετάνη και την Κορνουάλη. Η λέξη «Μπελτέιν» προέρχεται από την ιρλανδική λέξη «Bealtaine» (ιρλ. *Beltene, «ζωηρή φωτιά»*). Πιθανότατα υπάρχει σχέση με τον γαλατικό θεό Μπελένος («λαμπερός»).

Το Μπελτέιν βρίσκεται στο μέσον μεταξύ εαρινής ισημερίας και θερινού ηλιοστασίου. Από τη στιγμή που το κελτικό ημερολόγιο βασίζεται και στoν ηλιακό και στο σεληνιακό κύκλο, ίσως τοποθετείται στην πανσέληνο που είναι ανάμεσα στην εαρινή ισημερία και το θερινό ηλιοστάσιο. Συνήθως εορτάζεται λοιπόν την 1η Μαΐου. Η γιορτή σηματοδοτούσε το ξεκίνημα του καλοκαιριού για τους ποιμένες, που έβγαζαν τα κοπάδια τους στην ύπαιθρο για βοσκή. Κεντρική δραστηριότητα της γιορτής ήταν το άναμμα υπαίθριων φωτιών στις κορυφές των βουνών και των λόφων με τελετουργική ή πολιτική σημασία. Στην Ιρλανδία, το έθιμο αυτό επιζεί μόνο στην επαρχία του Λίμερικ. Ένα άλλο έθιμο που επέζησε μέχρι τις αρχές του 20ού αιώνα στην Ιρλανδία ήταν το κρέμασμα ενός κλαδιού στις πόρτες και τα παράθυρα των σπιτιών, το οποίο συνήθως ήταν κλαδί από φλαμουριά ή κράταιγο. 

## Ρίζες του Μπελτέιν

Στην ιρλανδική μυθολογία, για τους Τουάθα ντε Ντανάν και τους Μιλέσιους η αρχή του χρόνου ήταν η γιορτή του Μπελτέιν: μεγάλες υπαίθριες φωτιές ανήγγειλαν τον ερχομό του καλοκαιριού και την ελπίδα για καλές σοδειές, ευημερία και ευτυχία. Πηγές του 10ου αιώνα αναφέρουν ότι οι δρυΐδες άναβαν μικρές φωτιές στις κορυφές των λόφων και οδηγούσαν τα κοπάδια των ζώων του χωριού προς τα εκεί, προκειμένου να εξαγνιστούν από τη φωτιά, ενώ και άνθρωποι πηδούσαν πάνω από τις φωτιές. Το έθιμο αυτό υπάρχει σε πολλές περιοχές του κόσμου ακόμα και μετά την έλευση του Χριστιανισμού. Η μέρα γιορτάζεται ακόμα σε μερικές περιοχές, όπως στο Εδιμβούργο της Σκωτίας, για παράδειγμα.

Το Μπελτέιν είναι κυρίως Γαελική γιορτή, καθώς άλλοι κελτικοί λαοί, όπως οι Ουαλοί, οι κάτοικοι της Βρετάνης και της Κορνουάλης, δεν τη γιορτάζουν, αν κι έχουν παρόμοιες γιορτές.

## Νεοπαγανισμός

Οι Νεοπαγανιστές χρησιμοποιούν την ονομασία Μπελτέιν για ένα από τα «Σάββατα», τις οκτώ ηλιακές γιορτές, στον Νεοπαγανιστικό τροχό του χρόνου. Αν και δανείζεται στοιχεία από το παραδοσιακό Μπελτέιν, όπως οι φωτιές, όσον αφορά τη σημασία και τις τελετές της έχει περισσότερο σχέση με τη γερμανικής προέλευσης γιορτή της Πρωτομαγιάς, καθώς αποτελεί γιορτή γονιμότητας κι ένα από τα έθιμα είναι το πρωτομαγιάτικο γαϊτανάκι. Οι Νεοπαγανιστές γιορτάζουν το Μπελτέιν την 1η Μαΐου στο Βόρειο Ημισφαίριο και την 1η Νοεμβρίου στο Νότιο.

## Εξωτερικοί σύνδεσμοι
* Beltane Events Guide

Κατηγορία:Κελτική μυθολογία